《孟冬时享斋宿院中和韵答克勤宾之二同年 其二》
明代·倪岳

玉署沉沉隐画墙，柳阴深覆御沟傍。钩陈天近通三接，奎壁星明共一堂。

地迥自惊尘土隔，云深翻觉路岐长。叨参此会元非偶，二十年馀白鹭行。

作者简介：倪岳（1444年—1501年）明代大臣。字舜咨，上元（今江苏南京）人，祖籍浙江钱塘。倪谦之子。好学能文，通晓经世之务。天顺八年（1464年）进士，授编修。成化中，累迁为礼部右侍郎。弘治中，官礼部尚书，历南京吏、兵二部尚书，还为吏部尚书，弘治十四年（1501年）十月，倪岳去世，享年五十八岁。著有《青溪漫稿》。